Tallinnas ajalehe "Nelli Teataja" toimetuses töötab mees, kes kirjutab valenime all ajalehte hulle jutte ning on avaldanud neid ka raamatuna. "Mis ma teha saan, kui jumalast on selline anne antud?" nendib Martin Aare kurvalt, kuid tunnistab samas, et on oma saatusega leppinud. "Muidugi vooliks ma parema meelega väärispuidust pika säärega kalamehekummikuid, aga kui ikka oskusi pole, siis sellega end ära ei elata," räägib ta ning näitab oma kätetööd  puunikerduste vallas. Tõsi, kummikute asemel meenutavad need pigem kolm aastat kantud plätusid.